Saxta ünvanlı yardım alanların qara günləri başlayır
16:00 12.07.2019 (Yenilənib 16:04 12.07.2019) Qısa URL
Sosial yardımla bağlı qanunvericilikdə ediləcək dəyişikliklərlə ehtiyacı olmayıb ünvanlı sosial yardım alanların sayı minimuma endiriləcək və 0 həddinə çatdırılacaq
BAKI, 12 iyul — Sputnik. "Azərbaycanda sosial yardım qanunvericiliyi ilə bağlı dəyişikliklər hazırlanaraq Nazirlər Kabinetinə təqdim edilib". Bu sözləri Sputnik Azərbaycan-a eksklüziv açıqlamasında Əmək və Əhalinin Sosial Müdafiəsi Nazirliyinin Sosial Təminat Siyasəti şöbəsinin müdiri Babək Hüseynov söyləyib. O, bildirib ki, ilin sonuna kimi ünvanlı dövlət sosial yardımı üçün müraciət daha da asanlaşdırılacaq: "Ünvanlı dövlət sosial yardımının daha şəffaf olması, ehtiyacı olub kənarda qalan faktorların tam aradan qaldırılması nəzərdə tutulur".